cyanic-selkie/wikianc huggingface dataset:
इमानुएल काण्ट
जीवनी
इमानुएल कांट जर्मनी के पूर्वी प्रशा प्रदेश के अंतर्गत, कोनिगुज़बर्ग (Königsland) नगर में घोड़े का साधारण साज बनानेवाले के घर 22 अप्रैल सन् 1724 ई. को पैदा हुए थे। कोनिगुज़बर्ग शहर आज रूस में है और अब इसका नाम कालिनिनग्राद Kaliningrad है। उसकी प्रारंभिक शिक्षा अपनी माता की देखरेख में हुई थी, जो अपने समय के "पवित्र मार्ग" (पायाटिज्म) नामक धार्मिक आंदोलन से बहुत प्रभावित थी। अतएव, अल्पायु में ही वह धर्मानुमोदित आचरण, सरल, सुव्यवस्थित एवं अध्यवसायपूर्ण जीवन में रुचि रखने लगा था। 16 वर्ष की आयु में, "कॉलेजियम फ़ीडेरिकियेनम" की शिक्षा समाप्त कर, वह कोनिग्ज़बर्ग के विश्वविद्यालय में प्रविष्ट हुआ, जहाँ छह वर्ष (1746 ई. तक) उसने भौतिकशास्त्र, गणित, दर्शन एवं धर्मशास्त्र का अध्ययन किया।
विश्वविद्यालय छोड़ने के बाद कांट नौ वर्षों के लिए, कोनिग्ज़बर्ग से 60 मील दूर, जुड्स्केन नामक गाँव में चला गया। वहाँ वह दो तीन परिवारों में अध्यापन कार्य कर अपनी जीविका चलाता और भौतिकशास्त्र तथा दर्शन में स्वाध्याय करता रहा। इस बीच उसके बहुत से लेख तथा लघुग्रंथ प्रकाशित हुए, जिनमें से दो–"जीवित शक्तियों के उचित अनुमान पर विचार" (थाट्स अपॉन द ट्रू एस्टिमेशन ऑव लिविंग फ़ोर्सेज़, 1747 ई.) तथा "सामान्य प्राकृतिक इतिहास एवं आकाशसंबंधी सिद्धांत" (जनरल नैचुरल हिस्ट्री ऐंड थ्योरी ऑव हेवेन, 1755 ई.) विशेष उल्लेख हैं। इनमें से प्रथम प्रकाशन में उसने रेने देकार्त (1596-1650 ई.) तथा गॉटफ़्रीड विल्हेल्म लीबनित्स (1646-1716 ई.) के सत्ता संबंधी विचारों का तथा दूसरे में न्यूटन तथा लीबनित्स के यांत्रिक एवं प्रयोजनतावादी विचारों का तथा दूसरे में न्यूटन तथा लीबनित्स के यांत्रिक एवं प्रयोजनतावादी विचारों में समन्वय करने का प्रयत्न किया था। उसने "डाक्टर लेजेंस" की उपाधि के निमित्त आवश्यक प्रबंध भी 1755 ई. में प्रस्तुत कर दिया था और कोनिग्ज़बर्ग विश्वविद्यालय ने उसे उक्त उपाधि प्रदान कर उसकी योग्यता प्रमाणित की थी। किंतु उसकी व्यक्तिगत समस्याओं में कोई परिवर्तन न हुआ। विश्वविद्यालय ने उसके नौ वर्ष के परिश्रम से प्रसन्न होकर उसे विशिष्ट व्याख्याता (प्राइवेट डोज़ेंट) नियुक्त कर लिया था, किंतु इस कार्य के लिए उसे वेतन कुछ भी नहीं मिलता था।
कांट ने, विषम परिस्थितियों के बावजूद, 1766 ई. तक विश्वविद्यालय की अवैतनिक रूप से सेवा की। 1758 ई. में उसने तर्क और दर्शन के मुख्य अध्यापक पद के लिए प्रार्थना की थी, किंतु वह असफल रहा। 1766 ई. में उसे अध्यापन के साथ-साथ सहायक पुस्तकालय प्रबंधक भी नियुक्त किया गया और अब उसे दस पौंड वार्षिक वेतन मिलने लगा। चार वर्षों तक कांट ने इस रूप में भी कार्य किया, किंतु उसने अध्ययन चिंतन और लेखन कार्य जारी रखा। "प्राइवेट डोज़ेंट" नियुक्त होने के बाद से 1770ई तक उसके पाँच प्रकरण ग्रंथ प्रकाशित हुए–
उपर्युक्त ग्रंथों के शीर्षकों से पता चलता है कि 1755 और 1770 ई. के बीच का समय कांट के विचारों के निर्माण का था। सन् 1770 ई. में प्रकाशित लातीनी स्थापनालेख (डिज़र्टेशन)–"संसार की समझ और बुद्धि के आकार एवं सिद्धांत" (दी मुंदी सेंसिबिलिस एत इंतेलीजिबिलिस फ़ार्मा एत प्रिंसिपिइस) से उसका चिंतन व्यवस्थित रूप में विकसित होता दिखाई देता है। इसी वर्ष, वह कोनिग्ज़बर्ग विश्वविद्यालय में तर्क और दर्शन के उसी अध्यापक पद पर नियुक्त हुआ, जिसके लिऐ उसे 12 वर्ष पूर्व निराश होना पड़ा था। पहले से अब वह चिंतामुक्त भी हो गया था क्योंकि उसे 60 पौंड वार्षिक वेतन मिलने लगा था। उन दिनों इतना वेतन सम्मानित अध्यापकों को ही दिया जाता था। ग्रंथों के प्रकाशन से भी कोई बड़ी धनराशि नहीं प्राप्त होती थी। अपने "क्रिटीक ऑव प्योर रीज़न" से कांट को केवल 30 पौंड आय हुई थी। किंतु, भौतिक सुखों की आकांक्षा न कर, 1796 ई. तक वह सक्रिय रूप से संसार के ज्ञानकोश की अभिवृद्धि के निमित्त प्रयत्न करता रहा।
1796 ई. के बाद भी वह अध्ययन, चिंतन एवं लेखन में व्यस्त रहा किंतु उसके जीवन के ये आठ वर्ष बड़ी दयनीय दशा में व्यतीत हुए। उसकी स्मृति इतनी क्षीण हो गई थी कि उसे छोटी-मोटी बातें भी लिखकर याद रखनी पड़ती थीं। स्वयं अपने घर की देखभाल करने की शक्ति उसमें नहीं थी; विवाह उसने किया नहीं था, किंतु 42 वर्ष के अध्यापन काल में उसने अपने सहयोगियों एवं विद्यार्थियों पर अच्छा प्रभाव डाला था। अतएव मित्रों एवं शिष्यों से उसे अपने जीवन के अंतिम भाग में काफी सहायता एवं सहानुभूति प्राप्त हुई। सन् 1801 ई. के बाद तो वह बहुत ही अशक्त हो गया था, किंतु अंतिम तीन वर्षों में वेसियांस्की नामक उसके शिष्य ने साथ रहकर अहर्निश उसकी देखभाल की।
आश्चर्य की बात है कि इस काल के लिखे हुए कांट के सात ग्रंथ उपलब्ध हैं–
"नीतिदर्शन" (मेटाफ़िजिक्स ऑव मॉरल्स, 1797),
"नैतिक गुण के सिद्धांत के दार्शनिक आधार" (मेटाफ़िज़िकल फ़ाउंडेशंस ऑव द थ्योरी ऑव वर्चू, 1796-97),
"मानस शक्तियों का अंतविरोध, (द कॉन्फ़्लिक्ट ऑव फ़ैकल्टीज़, 1798),
"व्यावहारिक दृष्टि से नृशास्त्र" (ऐंथ्रपॉलॉजी फ्रांम द प्रैक्टिकल प्वाइंट ऑव व्यू, 1798),
इतना कार्य करने के बाद 12 फ़रवरी 1804 ई. को कोनिग्ज़बर्ग में उसकी मृत्यु हुई। कांट का व्यक्तिगत जीवन अटल नियमों से जकड़ा हुआ था। प्रात:काल से संध्या तक उसके सभी काम निश्चित समय पर होते थे। भोजन के समय के संलाप के भी नियम थे। पाश्चात्य दार्शनिकों में से अधिकांश भ्रमणशील रहे हैं, किंतु कांट अपने नगर से जीवन भर में अधिक से अधिक साठ मील गया था। फिर भी उसका दृष्टिकोण संकुचित न था। वह केवल बौद्धिक चिंतक न था, उसने सुकरात और पाइथागोरस की भाँति जीवन में अपने दार्शनिक विचारों को स्थान दिया था। हाइने नामक जर्मन कवि ने कांट के दार्शनिक जीवन की प्रशंसा में ऐसी बातें कही हैं जो उसे सनकी सिद्ध करती हैं, किंतु, उसके विचारों ने उत्तरवर्ती दर्शन को इतना प्रभावित किया कि कांट के अध्येता उसे दर्शन में एक नवीन युग का प्रवर्तक मानते हैं।
सुजीत
सुजीत रेड्डी एक तेलुगु भारतीय फिल्म निर्देशक और लेखक हैं। उन्होंने २३ साल की उम्र में रोमांटिक कॉमेडी थ्रिलर फिल्म रन राजा रन से करियर की शुरुआत की थी।
काशी विश्वनाथ एक्स्प्रेस ४२५७
काशी विश्वनाथ एक्स्प्रेस 4257  भारतीय रेल द्वारा संचालित एक मेल एक्स्प्रेस ट्रेन है। यह ट्रेन वाराणसी जंक्शन रेलवे स्टेशन (स्टेशन कोड:BSB) से 01:45PM बजे छूटती है और नई दिल्ली रेलवे स्टेशन (स्टेशन कोड:NDLS) पर 06:25AM बजे पहुंचती है। इसकी यात्रा अवधि है 16 घंटे 40 मिनट।
बैकस्ट्रीट बॉयज़
बैकस्ट्रीट बॉयज़ एक अमरीकी वोकल दल है, जिसे कई बार ग्रैमी के लिए नामांकित किया जा चुका है। इसकी स्थापना ऑरलैंडो फ्लोरिडा में हुई, जिसे बॉय बैंड के निर्माता लू पर्लमैन ने ढूंढा एवं ये 1993 से एक साथ काम कर रहे हैं। बिलबोर्ड हॉट 100 के टॉप 40 लोकप्रिय गानों में उनके 14 गाने हैं एवं उन्होंने दुनिया भर में 130 मिलियन एल्बम बेच कर अपने आप को आज तक का दुनिया का सर्वाधिक बिकने वाला कलाकार  एवं बॉय बैंड/संगीत का दल बना लिया है। अमरीकी बिलबोर्ड 200 के मुताबिक, साडे के बाद बैकस्ट्रीट बॉयज़ ही पहले ऐसे कलाकार हैं, जिनके शुरूआती सातों एल्बम चार्ट के सर्वश्रेष्ठ 10 में पहुंच गए हैं। उनके शुरुआती गाने अभी भी बहुत लोकप्रिय हैं। जब वे 2005 में पॉप जगत में लौटे, तो मात्र लाइव वाद्य यन्त्र (इनमें से कुछ तो वे खुद बजाते थे) एवं एक गिटार व पियानो से निकलती पॉप-रॉक ध्वनि के इस्तेमाल के साथ उनकी आवाज़ में काफी बदलाव आ गया था। 2005-2006 के दौरे के बाद, मूल सदस्य केविन रिचर्डसन ने 23 जून 2006 में दल छोड़ दिया, लेकिन बाकी चारों सदस्यों ने गायक की दल में वापसी की संभावना से इनकार नहीं किया। अब चार सदस्यों के इस दल में निक कार्टर, होवी डोरो, ब्रायन लिट्रेल एवं ए.जे.मैकलीन शामिल हैं। इस चौकड़ी ने तब से अब तक दो एल्बम रिलीज़ किये हैं, जिनमें से सबसे हाल में 'दिस इज़ अस ' शीर्षक वाले एल्बम को 6 अक्टूबर 2009 को रिलीज़ किया गया है। यह एल्बम उनके पारंपरिक ध्वनि से काफी अलग होते हुए भी पॉप संगीत की ओर वापसी का रुख लिए है जैसा कि दिस इज़ अस काफी R&B रहा है।
बैकस्ट्रीट बॉयज़ - शुरुआत एवं शीघ्र सफलता : 1992-1996
लू पर्लमैन, जो 1989 में न्यू किड्स ऑन द ब्लॉक से प्रेरित रहे थे, ने अपनी एक साफ़ सुथरी बॉय बैंड बनाने का फैसला किया। जून 1992 से 1993 के शुरुआत तक अखबारों में विज्ञापन एवं ऑडिशन के बाद, उन्होंने अगस्त 1992 में ए.जे.मैकलीन, अक्टूबर में निक कार्टर एवं दिसंबर में होवी डोरो को नियुक्त किया, जो अंततः विभिन्न ऑडिशनो में एक दूसरे से मिलने के बाद मित्र बन गए। पिछले तीन सदस्यों, बर्क पर्सन्स (जिसने मंत्रालय में नौकरी कर ली), सैम लिकाटा (बाद में फीनिक्स स्टोन में प्रदर्शन करने लगा) और चार्ल्स एडवर्ड्स के जाने के बाद, मार्च 1993 में केविन रिचर्डसन बोर्ड में शामिल हुए. एक सहकर्मी के माध्यम से वे अन्य सदस्यों से मिले एवं इन चारों ने एक दल बनाने का फैसला किया और अपना नामकरण एक ऑरलैंडो फ्ली मार्केट की तर्ज़ पर किया। इस दल को 9 अप्रैल 1993 में अपना अंतिम सदस्य मिला, जब रिचर्डसन के चचेरे भाई ब्रायन लिट्रेल एक फोन ऑडिशन के बाद इस दल में शामिल हुए. पर्लमैन ने इस दल को बनाने की खोज के पीछे अपने जालसाज़ी से कमाए पैसों में से लगभग 3.5 मिलियन डॉलर खर्च किये थे (इसी दौरान उन्हें एक पोंजी स्कीम चलाने का आरोपी भी पाया गया था) और फिर उनके कैरियर को लाँच करने में और भी रुपये खर्च किये. वे आधिकारिक तौर पर 19 अप्रैल 1993 में एक दल बने. इसके बाद पर्लमन ने बैकस्ट्रीट बॉयज़ के लिए लिखने एवं उनका निर्माता बनने के लिए बॉब क्यूरियानो को आमंत्रित किया। उनके पहले दो रिकार्डेड गाने थे - क्यूरियानो द्वारा लिखित एवं निर्मित "लवर बॉय" तथा एक कवर धुन "गेट रेडी". उनका पहला कॉन्सर्ट 8 जुलाई 1993 को ऑरलैंडो, फ्लोरिडा के सी-वर्ल्ड में 3000 किशोरों के लिए आयोजित किया गया। पर्लमन ने उन्हें ग्रेड-स्कूल असेम्बली एवं शॉपिंग मॉलों के लिए भी बुक किया एवं प्रबंधन का काम जॉनी राइट व डोना राइट को सौंप दिया, जो इससे पहले 'न्यू किड्स ऑन द ब्लॉक' के साथ काम कर चुके थे। उनके पहले एल्बम की रिकॉर्डिंग 1994 के अंत में औपचारिक रूप से शुरू हुई एवं 1996 में उनके यूरोपियन एल्बम के रिलीज़ के कुछ हफ्ते पहले समाप्त हुई. जाइव रिकॉर्ड्स [Jive Records] के लिए रिकॉर्डिंग के शुरूआती कुछ महीनों में उन्होंने मुख्यतः फ्लोरिडा स्टूडियो में काम किया। 1994 के अंतिम कुछ महीनों के दौरान उन्होंने एरिक फोस्टर व्हाईट के साथ बैलड 'आई विल नेवर फाइंड समवन लाइक यू', ट्रैक 'एवरी टाइम आई क्लोज़ माई आइज़!' और कुछ अन्य गाने भी रिकॉर्ड किये. किसी ग़लतफ़हमी के कारण, रिकॉर्डिंग के बाद 'आई विल नेवर फाइंड समवन लाइक यू' कीथ मार्टिन को दे दिया गया और फरवरी 1995 में, उन्हें अपने संस्करण को कॉपीराईट करने से रोकते हुए, उसे एकल के रूप में रिलीज़ किया गया। जून 1995 में उन्हें निर्माता डेनिज़ पॉप एवं मैक्स मार्टिन के साथ चेरियन स्टूडियोज [Cheiron Studios] में रिकॉर्डिंग करने हेतु एक सप्ताह के लिए स्टॉकहोम, स्वीडन भेजा गया। इस रिकॉर्डिंग सत्र में 'वी हैव गॉट इट गोइंग ऑन', 'क्विट प्लेइंग गेम्स विथ माई हार्ट', एवं 'आई वान्ना विथ यू' गाने तैयार हुए.
यूरोपीय लोकप्रियता बढ़ी और बैकस्ट्रीट बॉयज़ 1996 में जर्मनी के टीवी दर्शकों द्वारा नंबर 1 अंतर्राष्ट्रीय दल के रूप में चुन लिया गया एवं 'आई विल नेवर ब्रेक योर हार्ट' ने ऑस्ट्रिया में सर्वश्रेष्ठ लोकप्रिय गाने का दर्जा ले लिया। इस दल ने जर्मनी में अपना पहला प्लैटिनम रिकॉर्ड हासिल किया एवं एशिया व कनाडा का दौरा भी किया। वे दुनिया के ऐसे सफलतम कलाकारों में से एक बन गए, जिनकी पहली एल्बम इतनी ज़बरदस्त हिट हुई हो. सबसे महत्वपूर्ण बात यह कि उन्होंने चीन और दक्षिण एशियाई देशों - जहां पूरी दुनिया की 2/3 आबादी बसती है - का भी ध्यान अपनी ओर आकृष्ट कर लिया था। बांग्लादेश (एक दक्षिण एशियाई देश) में तो उनका पहला एल्बम पूरे के पूरे 24 महीनों तक चार्ट में नंबर 1 पर बना रहा.
बैकस्ट्रीट्स बैक एवं मिलेनियम - सफलता और स्टारडम: 1997-1999
जाइव रिकॉर्ड्स एवं पर्लमैन ने दल को अपने देश में वापस लाने का निर्णय किया। जनवरी 1997 में उन्होंने अपने दूसरे एल्बम 'बैकस्ट्रीट्स बैक ' की रिकॉर्डिंग शुरू की एवं जून में 'क्विट प्लेइंग गेम्स विद माई हार्ट' रिलीज़ की. उन्होंने जनवरी 1997 में ही बूटी कॉल साउंड ट्रैक के लिए 'इफ यू स्टे' गाना भी रिकॉर्ड किया। अपने दूसरे अंतर्राष्ट्रीय एल्बम के रिलीज़ के साथ-साथ बैंड ने अमेरिका में अपने दल के नाम का एल्बम भी रिलीज़ किया, जिसमें उनके दोनों अंतर्राष्ट्रीय एल्बम से गाने लिए गए थे। उन्हें अमेरिका के चार्टों पर बहुत कामयाबी मिली एवं जर्मनी, नॉर्वे, स्विट्ज़रलैंड, फिनलैंड और ऑस्ट्रिया में नंबर 1 का स्थान मिला. दुनिया भर में इन दोनों एल्बम की 28 मिलियन से भी अधिक प्रतियां बिकीं (अमेरिका में 14 मिलियन प्रतियां बिकीं).
दिसंबर 1997 में, दल ने 60-शहरों, 20-देशों का दौरा शुरू किया। सितंबर 1998 में दल ने अपने अगले एल्बम पर काम करना शुरू किया। मिलेनियम पर काम सितंबर 1998 में शुरू हुआ, जिसकी रिकॉर्डिंग 3 अक्टूबर 1998 से 1999 में मार्च के प्रारम्भ तक विभिन्न शहरों में चली. 'द वन', 'शो मी द मीनिंग ऑफ बीइंग लोनली' एवं 'आई नीड़ यू टुनाईट' आदि ट्रैक्स की एक हलकी झलक 17 नवम्बर 1998 को 'अ नाईट आउट विद द बैकस्ट्रीट बॉयज ' कॉन्सर्ट वीडियो पर, एवं साथ ही दिसंबर 1998 में 'ऑल आई हैव टू गिव यू.एस.' पर रिलीज़ की गई। 'आई वांट इट दैट वे' एकल की दुनिया भर में कामयाबी के बाद 'मिलेनियम' से लोगों को ऊंची आशाएं थीं। 18 मई 1999 को मिलेनियम रिलीज़ हुआ। एल्बम के रिलीज़ के दिन बैक स्ट्रीट बॉयज ने MTV के टोटल रिक्वेस्ट लाइव कार्यक्रम में अपना बहु प्रचारित प्रदर्शन किया। मिलेनियम ने बिलबोर्ड 200 पर नंबर 1 का स्थान हासिल किया, जहां पर वह अगले 10 हफ़्तों तक बना रहा. इसने, रिलीज़ के पहले हफ्ते में रिकॉर्ड बिक्री के लिए नीलसन साउंड स्कैन रिकॉर्ड का गार्थ ब्रूक्स का पिछला रिकॉर्ड तोड़ते हुए, रिलीज़ के पहले ही हफ्ते में 1,134,000 प्रतियां बेचीं. मिलेनियम ने अमेरिका में अपने पहले ही दिन में लगभग 500,000 प्रतियां बेचीं और पहले दिन की बिक्री का एक नया रिकॉर्ड बनाया. बाद में यह रिकॉर्ड सन् 2000 में ब्रिटनी स्पीयर्स द्वारा एवं फिर उसके बाद 'एन सींक द्वारा उसकी नो स्ट्रिंग्स अटैच्ड से तोड़ा गया। मिलेनियम से चार एकल : 'आई वांट इट दैट वे', 'लार्जर दैन लाइफ', 'शो मी द मीनिंग ऑफ़ बीइंग लोनली' एवं 'द वन' भी रिलीज़ किये गए।
अमेरिका में 9,445,732 एल्बमों की बिक्री करते हुए मिलेनियम वर्ष 1999 का सबसे ज्यादा बिकने वाला एल्बम बन गया। मिलेनियम बिलबोर्ड [Billboard] चार्ट पर लगातार 93 हफ्तों तक बना रहा एवं अंततः इसने अमेरिका में 12 मिलियन से अधिक प्रतियां बेचीं और इसे 13 बार प्लैटिनम प्रमाणित किया गया। दिसंबर 2008 के अंत में, यह एल्बम अमेरिका में साउंडस्कैन युग के चौथे सर्वाधिक बिकने वाले एल्बम के रूप में उभरा. वर्ष 2003 में, 1.59 मिलियन की बिक्री करने पर इसे पिछले 14 वर्षों का म्यूज़िक क्लब में बिकने वाला अमेरिका का चौथा सबसे बड़ा विक्रेता भी कहा गया। कनाडा में, वर्ष 1995 से लेकर दिसम्बर 2007 के अंत तक यह एल्बम कैनेडियन साउंड स्कैन युग का सातवां सबसे अधिक बिकने वाला एल्बम रहा. दुनिया भर में इस एल्बम की 40 मिलियन से अधिक प्रतियां बिकीं. दक्षिण एशिया (पकिस्तान, भारत एवं बांग्लादेश) में यह एल्बम 60 हफ़्तों से अधिक समय तक अंतर्राष्ट्रीय हिट नंबर 1 बना रहा. बांग्लादेश में, मिलेनियम आज तक का तीसरा सबसे अधिक बिकने वाला अंतर्राष्ट्रीय एल्बम है।
बैकस्ट्रीट बॉयज़ की कामयाबी से प्रभावित होकर सोनी BMG [Sony BMG] ने, जिसके पास जाइव की मूल कम्पनी के 20 फीसदी का अधिकार पहले से ही था, बाकी को भी 3 बिलियन डॉलर देकर खरीद लिया। यह राशि किसी स्वतंत्र रिकॉर्ड कंपनी के लिए दी गयी अब तक की सबसे ऊंची राशि थी। इसी बीच, कंपनी ने जाइव एवं कॉन्सर्ट के आयोजक क्लियर चैनल से रिकॉर्डिंग व प्रदर्शन के लिए दस मिलियन डॉलर की अग्रिम राशि की बातचीत कर ली. वर्ष 1999 के अंत तक बैकस्ट्रीट बॉयज़ को अपने वर्तमान जाइव समझौते को प्रभावहीन घोषित करने पर नई समस्याओं का भी सामना करना पड़ा. जल्दी ही जाइव के साथ 60 मिलियन डॉलर का अब तक का सबसे बड़ा रिकॉर्ड समझौता समाप्त हो गया।
अज रकबे सोह्रैया
अज रकबे सोह्रैया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
बैकस्ट्रीट बॉयज़
ब्लैक एंड ब्लू : 2000-2001
नवंबर 2000 में, इस दल ने एक नया एल्बम ब्लैक एंड ब्लू रिलीज़ किया। चूंकि उस दौरान वे एक फोटोशूट के लिए लॉस एंजिल्स में थे, उन्होंने इस एल्बम का नाम ब्रायन के ऊपर रखा. ब्लैक एंड ब्लू के रिलीज़ के प्रोमोशन के लिए इन लड़कों ने 100 घंटे में दुनिया भर की- स्वीडन, जापान, ऑस्ट्रेलिया, दक्षिण अफ्रीका, ब्राजील और अमेरिका की - यात्रा की. इनमें से 55 घंटे उन्होंने सफर में एवं 45 घंटे सार्वजनिक रूप से सामने आने में खर्च किये. इस एल्बम ने पहले ही हफ्ते में अमेरिका में 1.9 लाख मिलियन इकाइयों की बिक्री की, जिससे यह बैंड ऐसा पहला दल बन गया जिसके दो एल्बम की एक मिलियन या उससे भी अधिक प्रतियों की बिक्री पहले ही हफ्ते में हुई थी। ब्लैक एन्ड ब्लू ने अपने शुरूआती हफ्ते में ही दुनिया भर में पांच मिलियन से अधिक प्रतियां बेचकर, अंतर्राष्ट्रीय स्तर पर पहले हफ्ते की बिक्री का एक नया कीर्तिमान स्थापित किया। विश्व स्तर पर, ब्लैक एंड ब्लू - जिसके 13 चुने गानों में से 6 गाने दल के सदस्यों द्वारा मिलकर लिखे गए थे, जिनमें दो बैक स्ट्रीट बॉयज़ के सभी पांचों कलाकारों ने मिलकर लिखे थे - ने अपने रिलीज़ के पहले ही हफ्ते में 30 देशों से प्लैटिनम एवं दुनिया भर के 10 हिस्सों से स्वर्ण प्रमाणीकरण हासिल कर लिया था। रिलीज़ के पहले हफ्ते में, ब्लैक एंड ब्लू' का पहला एकल 'शेप ऑफ माई हार्ट' अमेरिका के 40 स्टेशनों के टॉप 171 में से 170 पर बजाये गए। इसी बीच दूसरे देशों स्वीडन (# 1), नॉर्वे (# 1), कनाडा (# 1), जर्मनी (# 1), स्विट्जरलैंड (# 1), ऑस्ट्रिया एवं हॉलैंड में इस गाने ने एकबारगी टॉप पांच की सूची में छलांग लगा दी.  अनुमानतः दुनिया भर में इस एल्बम की 24 मिलियन प्रतियां बिकीं. 2000 के अंत तक, एल्बम के दूसरे एकल 'द कॉल' ने ब्रिटेन में टॉप 10 में एवं तीसरे एकल 'मोर दैन दैट' ने टॉप 20 में अपना स्थान बना लिया।'
सन् 2001 में, बैकस्ट्रीट बॉयज़ ने पहली बार 'द ब्लैक एंड ब्लू टूर' के लिए देश के बाहर कदम रखा, जिसमें उन्हें पांच महाद्वीपों में प्रदर्शन करना था। इस दौरे में प्रस्तुतीकरण का खर्च काफी महंगा था। CBS TV पर इस दौरे का, 'बैकस्ट्रीट बॉयज़: लार्जर दैन लाइफ ' शीर्षक से, एक विशेष फीचर प्रसारित किया गया। इस विशेष कार्यक्रम के साथ-साथ टीवी गाइड ने लड़कों के छह अलग-अलग कवर फोटो भी छापे: पांच अलग-अलग फोटो एवं एक समूह फोटो.
'द ब्लैक एंड ब्लू टूर' का दूसरा दौर उस वक़्त रोक दिया गया जब यह बताया गया कि रिचर्डसन द्वारा बोस्टन होटल में हस्तक्षेप करने पर ए.जे.मैकलीन शराब, कोकीन के नशे एवं अवसाद से लड़ने के लिए एक सुधार गृह में भर्ती हुए थे। यह दौरा सितंबर तक के लिए स्थगित कर दिया गया। 11 सितंबर 2001 के हमले में बैकस्ट्रीट बॉयज़ के दल के एक सदस्य, डैनियल ली की हत्या कर दी गयी। वह दल के निर्धारित दौरे के स्थगन से मिले समय का उपयोग करते हुए अपनी गर्भवती पत्नी के साथ रहने के लिए बॉस्टन से लॉस एंजिलिस जा रहा था। इस मौत के कारण बैंड की विदेश यात्रा की योजनायें रद्द कर दी गयीं. न्यूयॉर्क में उस दिन हुए हमले के बावजूद, बैकस्ट्रीट बॉयज़ ने उसी रात टोरंटो में पूर्व निर्धारित एक कार्यक्रम में प्रस्तुति की.
वर्ष 2001 में, ताम्पा, फ्लोरिडा स्थित रेमंड जेम्स स्टेडियम के सुपर बाउल XXXV में दर्शकों के सामने बैकस्ट्रीट बॉयज़ ने राष्ट्रीय गान की भी प्रस्तुति की.
अंतराल : 2002-2004
2002 में बैंड ने अपने प्रबंधन कंपनी, द फर्म [The Firm], को छोड़ने की तीव्र इच्छा व्यक्त की. निक कार्टर ने अपना व्यक्तिगत करियर संवारने के लिए द फर्म के साथ जुडे रहने का फैसला किया। यह स्पष्ट हो गया कि बैकस्ट्रीट बॉयज़ की प्रतिरोध की कमी की यही वजह थी एवं इस अप्रत्याशित क़दम के कारण बैंड को एक विराम लेने के लिए बाध्य होना पड़ा. उद्योग पर्यवेक्षकों के अनुसार, एक ब्लॉकबस्टर एल्बम के रिलीज़ के भूखे जाइव के पास वर्ष के अंत तक, बैकस्ट्रीट बॉयज़ की 2003 में आने वाली एल्बम से पहले, कार्टर के एकल एल्बम को रिलीज़ करने पर भरोसा करने के अलावा और कोई चारा नहीं बचा था।
मॊपर्रु (कृष्णा)
मॊपर्रु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बैकस्ट्रीट बॉयज़
अंतराल : 2002-2004
2002 में, निक कार्टर की एकल एल्बम 'नाउ ऑर नेवर ' रिलीज़ हुई. यह एल्बम बिलबोर्ड 200 पर नंबर 17 पर पहुंच गयी एवं इसे स्वर्ण प्रमाणीकरण भी प्राप्त हुआ।
नवंबर 2002 में, ब्रायन की पत्नी लेइघने ने उनके पहले संतान, बेय्ली थॉमस व्येली लिट्रेल को जन्म दिया. दिसंबर 2003 में, ए. जे. मैकलीन ओप्रह विनफ्रे शो में आये और उन्होंने पहली बार सार्वजनिक रूप से अपने शराब एवं ड्रग्स के नशे एवं प्रसिद्धि के लिए किये अपने संघर्ष के बारे में बातचीत की. बैंड के बाकी सदस्यों ने संबल देने के लिए स्वयं वहां पहुंचकर उसे सुखद आश्चर्य से भर दिया. विगत दो वर्षों में बैकस्ट्रीट बॉयज़ पहली बार इसी मौके पर सार्वजनिक रूप से एक साथ दिखे थे। बैंड ने अपनी वापसी के लिए एक नए एल्बम की रिकॉर्डिंग शुरू करने हेतु अपने मतभेदों को सुधारने एवं उनके समाधान के प्रयास शुरू किये.
2004 में, बैकस्ट्रीट बॉयज़ ने संगीत जगत में अपनी वापसी के प्रोमोशन के लिए सामूहिक प्रस्तुतियां करनी शुरू की. सितंबर में उन्होंने बीजिंग, शांघाई, टोक्यो एवं मनीला का एक छोटा एशियाई दौरा शुरू किया। इस दौरे की सफलता के आधार पर, उन्होंने एक मेक्सिकन दौरे की घोषणा की, जिसमें वे मेक्सिको शहर और मॉन्टेरी की यात्रा करने वाले थे एवं पूरे नए गाने पेश करने वाले थे। VH1 के 'बिहाइंड द म्यूज़िक ' कार्यक्रम पर बैकस्ट्रीट बॉयज़ पर एक घंटे का वृत्तचित्र प्रसारित करने की घोषणा से लोगों की रूचि और बढ़ी.
नेवर गॉन एवं केविन का प्रस्थान: 2005-2006
तीन साल के अंतराल के बाद, 28 मार्च 2005 में उनका एकल 'इन्कम्प्लीट' रेडियो स्टेशन पर रिलीज़ किया गया। इस एल्बम का नाम एल्बम के ही एक गाने के नाम पर रखा गया था, जो केविन रिचर्डसन के पिता की मृत्यु के शोक का गीत है। दल की शैली में प्रबल बदलाव को, रोलिंग स्टोन जैसी कुछ पत्रिकाओं से नकारात्मक व तीखी समालोचना का सामना करना पड़ा, जिसने इस एल्बम को सिर्फ एक तारा दिया.
14 जून 2005 को, बैकस्ट्रीट बॉयज़ ने अपनी वापसी का एल्बम 'नेवर गॉन ' रिलीज़ की, जिसकी रिकॉर्डिंग में एक वर्ष से भी ज्यादा का समय लगा था। एल्बम ने पहले हफ्ते में 291,000 प्रतियों की बिक्री के साथ अमेरिकी चार्ट में #3 के स्थान पर, जबकि जापान, बंगलादेश, पाकिस्तान, जर्मनी, भारत, चिली, ब्राज़ील एवं दक्षिण कोरिया में #1 पर अपना खाता खोला. उसी वर्ष, ब्रायन लिट्रेल का गाना 'इन क्राइस्ट अलोन' अमेरिकी ईसाई चार्ट पर #1 के स्थान पर आया। बैकस्ट्रीट बॉयज़ ने जुलाई में 'द नेवर गॉन टूर' का अपना पहला दौरा फ्लोरिडा के वेस्ट पाम बीच से शुरू किया। यह उनकी पहली ऑस्ट्रेलियाई यात्रा थी।
अमेरिका में नेवर गॉन को प्लेटिनम प्रमाणित किया गया एवं एल्बम से चार एकल रिलीज़ किये गए। अमेरिका के लिए पहला एकल 'इन्कम्प्लीट', दूसरा 'जस्ट वांट यू टू नो' एवं तीसरा 'क्रॉलिंग बैक टु यू' तथा बाकी सभी देशों के लिए 'आई स्टिल'... था। नेवर गॉन की दुनिया भर में लगभग 10 मिलियन प्रतियां बिकीं. बैकस्ट्रीट बॉयज़ के दूसरे एकल 'जस्ट वांट यू टू नो' ने ब्रिटेन में टॉप 10 गानों में अपनी जगह बना ली, लेकिन अमेरिका में वह उतना सफल नहीं हो पाया। यह अब तक का, दल के सबसे कमज़ोर प्रदर्शनों में से एक था, जो बिलबोर्ड हॉट 100 चार्ट पर केवल #70 के स्थान तक ही पहुंच पाया। तीसरे अंतर्राष्ट्रीय एकल 'आई स्टिल..' ने जापान के अंतर्राष्ट्रीय एकल चार्ट पर #1 पर अपना खाता खोला. तीसरे अमेरिकी एकल, 'क्रॉलिंग बैक टु यू' बिलबोर्ड एडल्ट कंटेम्पोररी चार्ट पर #15 पर पहुंचा।
जून 2006 में, रिचर्डसन ने अपनी दूसरी रुचियों पर ध्यान देने एवं जीवन के अन्य अध्यायों के साथ आगे बढ़ने के लिए बैकस्ट्रीट बॉयज़ को छोड़ दिया. 23 जून 2006 में उन्होंने बैंड के वेबसाइट पर निम्नलिखित बयान जारी किया: After 13 years of what can only be described as a dream come true, I have decided that it is time to leave the Backstreet Boys. It was a very tough decision for me but one that was necessary to move on with the next chapter of my life. Howard, Brian, Alex and Nick will always be my little brothers and have my utmost love and support. I would like to thank the Backstreet fans for all the beautiful memories we have shared together and look forward to including you in the next phase of my life. I wish my brothers continued success and look forward to their new album.
अनब्रेकेबल : 2007-2008
बैकस्ट्रीट बॉयज़ के छठे एल्बम में विभिन्न संगीत शैलियां शामिल की गयी थीं, जिसमें पूर्ववर्ती मध्य-90 के डांस पॉप ध्वनि के साथ-साथ उनके गिटार से निकाली नयी पॉप/रॉक ध्वनि का मिला जुला रूप था। अनब्रेकेबल आधिकारिक तौर पर 30 अक्टूबर 2007 को लॉन्च किया गया। यह 2005 के नेवर गॉन एल्बम का अनुवर्ती एल्बम था एवं रिचर्डसन के जाने के बाद यह उनकी पहली कोशिश थी।
25 जुलाई 2007 को, नेवर गॉन के 'इन्कम्प्लीट' से मिलता - जुलता उनका पहला एकल, पियानो से निकला एक पावर बैलड 'इन्कोंसोलेबल' तैयार हुआ। यह अमेरिकी एडल्ट कंटेम्पोररी चार्ट पर #21 पर पहुंच गया, लेकिन बिलबोर्ड हॉट 100 पर केवल #86 तक ही पहुंच पाया। 'अनब्रेकेबल ' से रिलीज़ होने वाला अगला एकल था - 'हेल्पलेस वेन शी स्माइल्स'. यह अमेरिकी एडल्ट कंटेम्पोररी चार्ट पर #52 तक ही पहुंच पाया एवं बिलबोर्ड हॉट 100 चार्ट में तो यह जगह ही नहीं बना पाया।
हालांकि इस एल्बम को सकारात्मक समीक्षाएं मिली थीं, लेकिन यह अपने पूर्ववर्ती एल्बम नेवर गॉन ' की तरह अच्छा प्रदर्शन नहीं कर पाया। बिलबोर्ड 200 चार्ट पर अनब्रेकेबल ' #7 से शुरू हुआ एवं इसने अपने रिलीज़ के पहले हफ्ते में 81,000 प्रतियां बेचीं. अपने रिलीज़ के दो हफ्ते बाद यह टॉप 100 से बाहर हो गया। बहरहाल, इसने जापान में काफी अच्छा प्रदर्शन किया जहां इसने जापानीज़ ओरिकन वीकली एल्बम पर #1 से शुरुआत की एवं वहां अगले एक और हफ्ते तक बना रहा.
16 फ़रवरी 2008 को, 'अनब्रेकेबल ' को जापान में प्रोमोट करने के लिए यह दल 45 तारीखों के एक विश्व दौरे पर चला गया। ऑस्ट्रेलिया, जापान, मेक्सिको, ब्रिटेन, यूरोप, एशिया, कनाडा एवं अमेरिका में अनब्रेकेबल टूर की तारीखें तय कर दी गई थीं। दल ने अपने उत्तर अमेरिकी दौरे की शुरुआत 29 जुलाई 2008 को सेंट जोन्स, न्यू फाउंडलैंड, कनाडा से शुरू की एवं निर्धारित कार्यक्रम के अनुसार इसे 6 सितंबर को रेडमंड, WA, अमेरिका में समाप्त होना था। उन्होंने लंदन के 'द 02 अरेना' में अपने दौरे का एक DVD रिकॉर्ड किया, जो अभी तक रिलीज़ नहीं हुआ है लेकिन इसे यूट्यूब [YouTube] में देखा जा सकता है।
23 नवम्बर 2008 को लॉस एंजिल्स में हॉलीवुड के पलैडियम में हुए उत्तर अमेरिकी अनब्रेकेबल टूर के अंतिम पड़ाव के लिए रिचर्डसन ने अपने दल के बाकी सदस्यों को फिर से ज्वाइन किया।
दिस इज़ अस : 2009-वर्तमान
2009 में, दल ने अपने नए एल्बम पर काम करना शुरू किया जिसे 6 अक्टूबर 2009 में रिलीज़ किया गया और इस बात की पुष्टि भी की गई कि उन्होंने मैक्स मार्टिन,, वनरिपब्लिक [OneRepublic] के गायक रयान टेडर, रेडवन, ने-यो, ब्रायन केनेडी, पिटबुल, क्लौडी केली, जिम जोंसिन, एडी गैलन, टी-पेन, रैमी याकूब, क्रिस्टियन लंडिन एवं अन्य बहुतेरों के साथ काम किया था।
एक्स्ट्रा टीवी पर एक साक्षात्कार में बैकस्ट्रीट बॉयज़ ने अपने सातवें एल्बम के नाम की पुष्टि 'दिस इज़ अस ' के रूप में की. बैकस्ट्रीट बॉयज़ ने इस एल्बम के लिए अपने नए यूरोपीय दौरे के तारीखों की औपचारिक रूप से घोषणा की. 'दिस इज़ अस टूर ' का आरम्भ 30 अक्टूबर को हुआ। उनके वेबसाइट पर यह घोषणा की गई कि 26 जनवरी 2010 को बैकस्ट्रीट बॉयज़ के सबसे हिट गानों का एक दूसरा एल्बम सोनी द्वारा रिलीज़ किया जायेगा. इस संकलन का शीर्षक है - 'प्लेलिस्ट: द वेरी बेस्ट ऑफ द बैकस्ट्रीट बॉयज़' और यह सोनी लिगेसी [Sony Legacy] द्वारा जारी इसी तरह की प्लेलिस्ट एल्बमों की श्रृंखला का एक हिस्सा है।
विवाद एवं मुद्दे
लिट्रेल (जिसके साथ जल्दी ही मैकलीन, रिचर्डसन एवं डोरो भी शामिल हो गए) ने लू पर्लमैन के विरुद्ध एक मुकदमा दायर कर दिया, चूंकि वह बैंड द्वारा कमाए गए लाभ में से असामान्य रूप से ऊंचा प्रतिशत (75 प्रतिशत) लिए जा रहा था, जिससे बॉयज़ के पास लेखकों व कलाकारों को पैसे देने के बाद मुश्किल से गुज़ारा करने लायक ही कुछ बच पाता था। मुक़दमे में यह भी दावा किया गया था कि पर्लमैन ने बैंड द्वारा अर्जित धन को छिपाकर रखा एवं उसका दुरुपयोग भी किया और इस सम्बन्ध में उसके विरूद्ध अन्य बैंडों, यथा-'एन सिंक', द्वारा दायर मुक़दमों का भी हवाला दिया. यह मामला 1998 में निपट गया। फरवरी 1999 में, उन्होंने 'द फ़र्म' नामक एक नयी प्रबंधन कंपनी को अपने लिए नियुक्त किया, जो 'लिम्प बिज़किट' एवं 'कॉर्न' सहित अनेक बैंडों के प्रबंधन के लिए प्रसिद्ध थी। अपने इस नए प्रबंधन दल के साथ मिलकर, बैकस्ट्रीट बॉयज़ ने पर्लमैन के खिलाफ और भी कई बार मुक़दमे किये, जब तक कि उसने बैंड के लिए पहले से अधिक अनुकूल शर्तों पर फिर से समझौता नहीं कर लिया। द फ़र्म के अधिकारियों के मुताबिक़ बैकस्ट्रीट बॉयज़ ने बैंड में पर्लमैन का शेयर ख़रीद लिया था।
1998 में, लिट्रेल ने अपनी तत्कालीन प्रेमिका (अब पत्नी) लेइघने वालेस के ज़ोर देने पर, दल के निर्धारित अमेरिकी 39-शहर के दौरे के बीच में अपना ह्रदय शल्य-चिकित्सा करवाया. उसने इससे पहले दो बार अपने शल्य-चिकित्सा को स्थगित किया था। वह जन्म से ही दिल की बीमारी से पीड़ित था। 4 साल की उम्र में एक जीवाणु संक्रमण के कारण वह लगभग मौत के मुंह से बचा था। कुछ ही समय बाद, होवी डोरो की बहन की चर्मरोग से मृत्यु हो जाने की खबर मिलने पर बैकस्ट्रीट बॉयज़ ने मिनेसोटा में निर्धारित अपना कार्यक्रम रद्द कर दिया.
कोट, थराली तहसील
कोट, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
मालपुर गाँव, छौराही (बेगूसराय)
मालपुर छौराही, बेगूसराय, बिहार स्थित एक गाँव है।
लोरिन फ़िरी
लोरिन फ़िरी (जन्म 4 नवंबर 1998) ज़िम्बाब्वे की एक क्रिकेटर हैं जो ज़िम्बाब्वे की महिला राष्ट्रीय क्रिकेट टीम के लिए खेलती हैं।
जनवरी 2019 में, फ़िरी को नामीबिया के खिलाफ उनकी पांच मैचों की श्रृंखला के लिए जिम्बाब्वे की महिला ट्वेंटी 20 अंतर्राष्ट्रीय (मटी20आई) टीम में नामित किया गया था। जुलाई 2018 में अंतर्राष्ट्रीय क्रिकेट परिषद (आईसीसी) द्वारा अपने सभी सदस्यों को मटी20आई का दर्जा दिए जाने के बाद से ये मैच जिम्बाब्वे द्वारा खेले जाने वाले पहले मटी20आई मैच थे। उन्होंने नामीबिया के खिलाफ जिम्बाब्वे के लिए 5 जनवरी 2019 को मटी20आई में पदार्पण किया। अक्टूबर 2021 में, फ़िरी को आयरलैंड के खिलाफ चार मैचों की श्रृंखला के लिए जिम्बाब्वे की महिला एक दिवसीय अंतर्राष्ट्रीय (मवनडे) टीम में नामित किया गया था। अप्रैल 2021 में जिम्बाब्वे ने आईसीसी से महिला वनडे का दर्जा हासिल करने के बाद जुड़नार पहले महिला वनडे मैच थे। उन्होंने आयरलैंड के खिलाफ जिम्बाब्वे के लिए 5 अक्टूबर 2021 को महिला वनडे में पदार्पण किया।
कुंअरपुर और लोधपुर गाँव, छिबरामऊ (कन्नौज)
कुंअरपुर और लोधपुर छिबरामऊ, कन्नौज, उत्तर प्रदेश स्थित एक गाँव है।गोल == जनसंख्या - 2700 और मतदाता - 1951
== भूगोल
काशी एक्स्प्रेस ५०१८
काशी एक्स्प्रेस 5018  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गोरखपुर जंक्शन रेलवे स्टेशन (स्टेशन कोड:GKP) से 05:45AM बजे छूटती है और लोकमान्य तिलक टर्मिनस रेलवे स्टेशन (स्टेशन कोड:LTT) पर 06:40PM बजे पहुंचती है। इसकी यात्रा अवधि है 36 घंटे 55 मिनट।
श्रीलंकाई रुपया
रुपया (सिंहली: රුපියල්, तमिल: ரூபாய்), (प्रतीक: රු, Rs, SLRs / -; कोड: LKR), श्रीलंका की आधिकारिक मुद्रा है, जिसका विभाजन 100 सेंट में किया जाता है। श्रीलंकाई रुपये को श्रीलंका के केंद्रीय बैंक द्वारा जारी किया जाता है।
इतिहास
सन 1825 में सीलोन में सीलोनाई रिक्सडॉलर को हटाकर ब्रिटिश पाउंड को सीलोन की सरकारी मुद्रा घोषित किया गया और इसकी विनिमय दर 1 पाउंड = 13 ⅓ रिक्सडॉलर निर्धारित की गयी साथ ही ब्रिटिश चांदी के सिक्के को वैध मुद्रा बनाया गया। 1827 में रिक्सडॉलर नोटों के स्थान पर पाउंड नोट जारी किए गए। जिन रिक्सडॉलर नोटों को पाउंड नोटों से बदला नहीं गया उनका जून 1831 में विमुद्रीकरण किया गया।
26 सितम्बर 1836 को भारतीय रूपये को सीलोन का मानक सिक्का बनाया गया और सीलोन को फिर से भारतीय मुद्रा क्षेत्र में शामिल कर लिया गया। पाउंड नोट, भारतीय रुपये के नोटों के साथ प्रचलन में बने रहे। ब्रिटिश चांदी के सिक्के वैध मुद्रा बने रहे और खातों को पाउंड, शिलिंग और पेंस में रखा जाता था। हालांकि, भुगतान को एक "काल्पनिक सममूल्य" (तय लेखांकन दर) पर यानि 2 शिलिंग प्रति रुपया (यानी, £1 = 10 रुपये) की दर पर रुपए और आने में किया जाता था।
18 जून 1869 भारतीय रूपये को औपचारिक रूप से असीमित वैध मुद्रा के रूप में स्थापित किया गया। 23 अगस्त 1871 को रुपये का दशमलवीकरण किया गया और उसे 100 सेंट में विभाजित किया गया और 1 जनवरी 1872 ब्रिटिश मुद्रा को एक रुपया = 2 शिलिंग तीन पेंस की दर से पूरी तरह हटाकर भारतीय रुपये को एकमात्र वैध मुद्रा घोषित किया गया।
स्मारक सिक्के
श्रीलंका के केन्द्रीय बैंक ने 1957 के बाद से कई स्मारक सिक्के जारी किए हैं। अपनी 60 वीं वर्षगांठ के अवसर पर, 15 दिसम्बर 2010 को श्रीलंका के केन्द्रीय बैंक ने 5000 रुपए मूल्य का बहुरंगी चांदी का स्मारक सिक्का जारी किया था। यह सिक्का केन्द्रीय बैंक द्वारा जारी किए गया पहला बहुरंगी सिक्का था।
भौतिक मॉडल
किसी वस्तु या प्रक्रम के वास्तविक आकार से बड़ा या छोटा आकार की प्रतिकृति उस वस्तु या प्रक्रम की भौतिक प्रतिरूप या भौतिक मॉडल (physical model) कहलाती है। जिस वस्तु का (भौतिक) मॉडल बनाया जाता है उसका वास्तविक आकार बहुत ही छोटा (जैसे-परमाणु) या बहुत बड़ा (जैसे- सौर तंत्र) हो सकता है; अथवा वास्तविक आकार के बजाय उसका लघु आकार का मॉडल बनाकर परीक्षण करना कम खर्चीला हो सकता है।
डिंडीगुल ड्रेगन
डिंडीगुल ड्रेगन तमिलनाडु प्रीमियर लीग (TNPL) में डिंडीगुल शहर का प्रतिनिधित्व करने वाली एक ट्वेंटी-20 क्रिकेट टीम है। टीम टेक सॉल्यूशंस के उपाध्यक्ष और प्रबंध निदेशक श्रीनिवासन एच आर के स्वामित्व में है। टीम को पूर्व भारतीय क्रिकेटर एस बद्रीनाथ द्वारा प्रशिक्षित किया गया है। फ्रेंचाइजी के कप्तान हरि निशांत हैं।
फ्रेंचाइजी इतिहास
टेक सॉल्यूशंस के वाइस चेयरमैन और मैनेजिंग डायरेक्टर श्रीनिवासन एच आर सबसे ज्यादा बोली लगाने वाले 7वें नंबर पर थे। उन्होंने डिंडीगुल जिले को चुना और टीम का नाम डिंडीगुल ड्रेगन रखा गया। टीम का शुभारंभ 22 अगस्त 2016 को नाथम, डिंडीगुल में एनपीआर कॉलेज ग्राउंड में हुआ।
2021
सहायक कर्मी
लिंगमनहल्लि (अनंतपुर)
लिंगमनहल्लि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
काशी एक्स्प्रेस ५०१७
काशी एक्स्प्रेस 5017  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लोकमान्य तिलक टर्मिनस रेलवे स्टेशन (स्टेशन कोड:LTT) से 06:35AM बजे छूटती है और गोरखपुर जंक्शन रेलवे स्टेशन (स्टेशन कोड:GKP) पर 07:15PM बजे पहुंचती है। इसकी यात्रा अवधि है 36 घंटे 40 मिनट।
कोट ल० देवल, थराली तहसील
कोट ल० देवल, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अजनिया
अजनिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
रोमानिया क्रिकेट टीम का बेल्जियम दौरा 2020–21
रोमानिया क्रिकेट टीम अप्रैल 2021 में तीन ट्वेंटी 20 अंतर्राष्ट्रीय (टी20आई) मैच खेलने के लिए बेल्जियम का दौरा करने वाली है। मैच एंटवर्प इंडियंस क्रिकेट क्लब ग्राउंड, एंटवर्प में 24 और 25 अप्रैल को खेला जाएगा। श्रृंखला दोनों टीमों को टी20 विश्व कप यूरोप क्वालीफायर के लिए तैयारी प्रदान करेगी जो जुलाई 2021 में होने वाली हैं। यह अप्रैल और मई 2021 के दौरान बेल्जियम के लिए तीन घरेलू श्रृंखलाओं में से दूसरी श्रृंखला होगी।
लुडविग गुट्टमन
सर लुडविग गुटमैन CBE FRS (३ जुलाई १८९९ - १८ मार्च १९८०) एक जर्मन-ब्रिटिश न्यूरोलॉजिस्ट थे, जिन्होंने इंग्लैंड में पैरालंपिक खेलों में विकसित हुए विकलांग लोगों के लिए खेल आयोजन स्टोक मैंडविल गेम्स की स्थापना की थी।. एक यहूदी चिकित्सक, जो द्वितीय विश्व युद्ध की शुरुआत से ठीक पहले नाजी जर्मनी से भाग गया था, उसे विकलांग लोगों के लिए संगठित शारीरिक गतिविधियों के संस्थापक पिता में से एक माना जाता है।
प्रारंभिक जीवन
लुडविग गुटमैन का जन्म 3 जुलाई 1899 को टोस्ट में एक जर्मन-यहूदी परिवार में हुआ था, जो उस समय जर्मन-नियंत्रित अपर सिलेसिया था और अब पोलैंड में टोस्ज़ेक है। उनका परिवार तीन साल की उम्र में सिलेसियन शहर कोनिगशुट्टे (आज चोरज़ो, पोलैंड) में चला गया, जहां उन्होंने सैन्य सेवा के लिए बुलाए जाने से पहले 1917 में मानवतावादी व्याकरण स्कूल में अपना अबितुर पास किया।
कैरियर का आरंभ
गुटमैन को पहली बार 1917 में पैर की अंगुली में चोट के साथ एक मरीज का सामना करना पड़ा, जब वह कोनिगशुट्टे के दुर्घटना अस्पताल में स्वयं सेवा कर रहे थे। मरीज एक कोयला खनिक था जिसकी बाद में सेप्सिस से मृत्यु हो गई। Guttmann ने अप्रैल 1918 में Breslau विश्वविद्यालय में अपनी चिकित्सा की पढ़ाई शुरू की। उन्होंने 1919 में फ्रीबर्ग विश्वविद्यालय में स्थानांतरित कर दिया और 1924 में डॉक्टरेट ऑफ मेडिसिन प्राप्त किया।
1933 तक, गुट्टमैन विश्वविद्यालय में एक न्यूरोसर्जन और व्याख्यान के रूप में ब्रेसलाऊ (अब व्रोकला, पोलैंड ) में काम कर रहे थे। गुट्टमैन ने अपने शोध संस्थान में न्यूरोसर्जरी ओटफ्रिड फॉस्टर के अग्रणी से सीखा। फ़ॉस्टर के पहले सहायक के रूप में सफलतापूर्वक काम करने के बावजूद, गुटमैन को उनकी विश्वविद्यालय की नियुक्ति और 1933 में नूर्नबर्ग कानूनों के तहत उनकी नौकरी से निष्कासित कर दिया गया था और उनका शीर्षक "क्रैंकनबेहैंडलर" (जो बीमारों का इलाज करता है) में बदल गया था। सत्ता में नाजियों के आगमन के साथ, यहूदियों पेशेवर चिकित्सा अभ्यास से प्रतिबंधित कर दिया गया है और वह Breslau यहूदी अस्पताल, जहां उन्होंने 1937 में चिकित्सा निदेशक बने पर काम करने के लिए सौंपा गया था 9. को क्रिस्टलनाचट के दौरान यहूदी लोगों और संपत्तियों पर हिंसक हमलों के बाद नवंबर 1938, गुटमैन ने अपने कर्मचारियों को बिना किसी सवाल के किसी भी मरीज को भर्ती करने का आदेश दिया। अगले दिन उन्होंने गेस्टापो के साथ मामला-दर-मामला आधार पर अपने निर्णय को उचित ठहराया। 64 प्रवेशों में से 60 रोगियों को गिरफ्तारी और निर्वासन से एकाग्रता शिविरों में बचाया गया था।
ब्रिटेन के लिए पलायन
1939 की शुरुआत में, यहूदियों के नाज़ी उत्पीड़न के कारण गुटमैन और उनके परिवार ने जर्मनी छोड़ दिया। बचने का एक अवसर तब आया जब नाजियों ने उसे वीजा प्रदान किया और उसे पुर्तगाली तानाशाह एंटोनियो डी ओलिवेरा सालाजार के एक दोस्त के इलाज के लिए पुर्तगाल जाने का आदेश दिया।
गुट्टमैन को लंदन के रास्ते जर्मनी लौटने का कार्यक्रम था, जहां काउंसिल फॉर असिस्टिंग रिफ्यूजी एकेडमिक्स (CARA) ने उनके लिए यूनाइटेड किंगडम में रहने की व्यवस्था की। वह 14 मार्च 1939 को इंग्लैंड के ऑक्सफोर्ड में अपनी पत्नी एल्स सैमुअल गुटमैन और दो बच्चों, एक बेटे, डेनिस और एक बेटी, ईवा उम्र 6 के साथ पहुंचे CARA ने उनकी ओर से ब्रिटिश गृह कार्यालय के साथ बातचीत की, और गुटमैन और उनके परिवार को £250 ( equivalent to £16,000 2019 में ) ऑक्सफोर्ड में बसने में मदद करने के लिए। गुट्टमैन ने रैडक्लिफ इन्फर्मरी में न्यूरोसर्जरी के नफिल्ड विभाग में रीढ़ की हड्डी में चोट का शोध जारी रखा। आगमन के बाद पहले कुछ हफ्तों के लिए परिवार बॉलिओल कॉलेज के मास्टर लॉज (मास्टर सैंडी लिंडसे के साथ ) में रहा, जब तक कि वे लोन्सडेल रोड में एक छोटे से अर्ध-पृथक घर में नहीं चले गए। ग्रेकोट्स स्कूल की प्रधानाध्यापिका ने दोनों बच्चों को मुफ्त में जगह देने की पेशकश की। परिवार ऑक्सफ़ोर्ड यहूदी समुदाय का था, और ईवा को मिरियम मार्गोलिस के साथ मित्रता करना याद है, जो अब एक प्रसिद्ध अभिनेत्री है। ऑक्सफ़ोर्ड में यहूदी समुदाय यूरोप से विस्थापित अकादमिक यहूदियों की आमद के परिणामस्वरूप तेजी से बढ़ रहा था।
द्वितीय विश्व युद्ध के फैलने के साथ, गुट्टमैन और उनका परिवार लॉर्ड लिंडसे, कारा पार्षद और बॉलिओल कॉलेज के मास्टर के घर में रहे।
स्टोक मैंडविल अस्पताल
1945 में गुटमैन एक देशीयकृत ब्रिटिश नागरिक बन गए। उन्होंने विकलांग युद्ध के दिग्गजों के लिए पहला स्टोक मैंडविल खेलों का आयोजन किया, जो 29. को अस्पताल में आयोजित किया गया था जुलाई 1948, उसी दिन जिस दिन लंदन ओलंपिक का उद्घाटन हुआ था। सभी प्रतिभागियों को रीढ़ की हड्डी में चोट लगी थी और उन्होंने व्हीलचेयर में प्रतिस्पर्धा की। अपने रोगियों को राष्ट्रीय आयोजनों में भाग लेने के लिए प्रोत्साहित करने के प्रयास में, गुटमैन ने पैराप्लेजिक गेम्स शब्द का इस्तेमाल किया। इन्हें "पैरालंपिक खेलों " के रूप में जाना जाने लगा, जो बाद में "समानांतर खेल" बन गया और अन्य विकलांगों को शामिल करने के लिए विकसित हुआ।
पैरालिंपिक
1952 तक, 130 से अधिक अंतरराष्ट्रीय प्रतियोगियों ने स्टोक मैंडविल खेलों में प्रवेश किया था। जैसे-जैसे वार्षिक आयोजन बढ़ता गया, इसमें शामिल सभी लोगों के लोकाचार और प्रयासों ने ओलंपिक खेलों के आयोजकों और अंतर्राष्ट्रीय समुदाय के सदस्यों को प्रभावित करना शुरू कर दिया। 1956 के स्टोक मैंडविले खेलों में, व्हीलचेयर खेलों से प्राप्त सामाजिक और मानवीय मूल्य के माध्यम से ओलंपिक आंदोलन की सेवा में उनकी मेधावी उपलब्धि के लिए गुटमैन को अंतर्राष्ट्रीय ओलंपिक समिति (IOC) द्वारा सर थॉमस फ़र्नले कप से सम्मानित किया गया था।
एक अंतरराष्ट्रीय खेलों की उनकी दृष्टि, ओलंपिक खेलों के बराबर, 1960 में महसूस की गई थी जब अंतर्राष्ट्रीय स्टोक मैंडविल खेलों को रोम में आधिकारिक तौर पर 1960 के ग्रीष्मकालीन ओलंपिक के साथ आयोजित किया गया था। उस समय 9वें वार्षिक अंतर्राष्ट्रीय स्टोक मैंडविल खेलों के रूप में जाना जाता था, और पूर्व सैनिकों के विश्व संघ (विकलांगों के लिए खेल पर एक अंतर्राष्ट्रीय कार्य समूह) के समर्थन से आयोजित किया गया था, अब उन्हें पहले पैरालंपिक खेलों के रूप में मान्यता दी गई है। (शब्द "पैरालंपिक गेम्स" को आईओसी द्वारा 1984 में पूर्वव्यापी रूप से लागू किया गया था। )
1961 में, गुटमैन ने विकलांगों के लिए ब्रिटिश स्पोर्ट्स एसोसिएशन की स्थापना की, जिसे बाद में इंग्लिश फेडरेशन ऑफ डिसएबिलिटी स्पोर्ट के रूप में जाना जाने लगा।
विरासत
यूनाइटेड किंगडम में नेशनल सेंटर फॉर डिसएबिलिटी स्पोर्ट स्टोक मैंडविल स्टेडियम, उनके द्वारा अस्पताल के साथ विकसित किया गया था।
बार्सिलोना में एक विशेषज्ञ न्यूरोरेहैबिलिटेशन अस्पताल, Institut Guttmann [ तों ], उनके सम्मान में नामित किया गया है। इसके संस्थापक, स्पेन में पैराप्लेजिक्स के लिए पहला पुनर्वास क्लिनिक, गुइलेर्मो गोंजालेज गिल्बे थे, जो खुद पैरापलेजिया से पीड़ित थे और लुडविग गुट्टमैन के साथ इंग्लैंड में बड़ी प्रगति की।
जून 2012 में, लंदन 2012 ग्रीष्मकालीन पैरालिंपिक और ओलंपिक खेलों के भाग के रूप में स्टोक मैंडविल स्टेडियम में गुट्टमैन की एक आदमकद कास्ट-कांस्य प्रतिमा का अनावरण किया गया था। खेलों के बाद, इसे राष्ट्रीय स्पाइनल इंजरी सेंटर में अपने स्थायी घर में ले जाया गया। गुटमैन की बेटी, ईवा लोफ्लर को लंदन 2012 पैरालंपिक खेलों के एथलीटों के गांव का मेयर नियुक्त किया गया था।
अगस्त 2012 में, बीबीसी ने द्वितीय विश्व युद्ध के दौरान और बाद में स्टोक मैंडविल में गुटमैन के काम के बारे में एक टीवी फिल्म द बेस्ट ऑफ मेन का प्रसारण किया। लुसी गैनन द्वारा लिखित फिल्म में एडी मार्सन ने डॉ. गुट्टमैन और रॉब ब्रायडन ने गंभीर रूप से घायल रोगियों में से एक के रूप में अभिनय किया, जिन्हें डॉक्टर ने जीवन में एक उद्देश्य दिया था।
सर लुडविग गुट्टमन सेंटर एक एनएचएस सुविधा है जो 2012 ओलंपिक गांव की साइट पर जीपी, हड्डी रोग और खेल और व्यायाम चिकित्सा आउट पेशेंट सेवाएं प्रदान करने के साथ-साथ इमेजिंग भी प्रदान करती है।
सर लुडविग गुटमैन लेक्चरशिप की स्थापना इंटरनेशनल मेडिकल सोसाइटी ऑफ पैरापलेजिया (अब ISCoS) द्वारा गुट्टमैन के अग्रणी कार्य और रीढ़ की हड्डी की देखभाल में आजीवन योगदान को मान्यता देने के लिए की गई थी।
पैरापलेजिया के लिए जर्मन मेडिकल सोसाइटी का लुडविग गुट्टमन पुरस्कार "रीढ़ की हड्डी की चोट पर नैदानिक अनुसंधान के क्षेत्र में उत्कृष्ट वैज्ञानिक कार्य" के लिए दिया जाता है।
2019 में नेशनल पैरालंपिक हेरिटेज सेंटर, एक छोटा सा सुलभ संग्रहालय, पैरालिंपिक के जन्मस्थान का जश्न मनाते हुए स्टोक मैंडविले स्टेडियम में खोला गया था, जिसमें प्रारंभिक पैरालंपिक आंदोलन के संग्रह और प्रोफेसर सर लुडविग गुट्टमैन द्वारा निभाई गई केंद्रीय भूमिका थी।
3 जुलाई, 2021 को, Google ने लुडविग गुट्टमैन का 122वां जन्मदिन मनाने के लिए अपने होमपेज पर डूडल दिखाया।
सम्मान
"पेंशन अस्पताल, स्टोक मैंडविल मंत्रालय में स्पाइनल इंजरी सेंटर के प्रभारी न्यूरोलॉजिकल सर्जन" के रूप में, उन्हें 1950 के किंग्स बर्थडे ऑनर्स में ऑर्डर ऑफ द ब्रिटिश एम्पायर (ओबीई) का अधिकारी नियुक्त किया गया था। 28 जून 1957 को, उन्हें सेंट जॉन के आदरणीय आदेश का एक सहयोगी अधिकारी बनाया गया था।
उन्हें १९६० में कमांडर ऑफ़ द ऑर्डर ऑफ़ द ब्रिटिश एम्पायर (CBE) के रूप में पदोन्नत किया गया था, और १९६६ में उन्हें महारानी एलिजाबेथ द्वितीय द्वारा नाइट की उपाधि दी
24 अक्टूबर 2013 को, गुटमैन के जीवन और कार्य का सम्मान करने के लिए नेशनल स्पाइनल इंजरी सेंटर में यहूदी शरणार्थियों के संघ (एजेआर) द्वारा एक स्मारक पट्टिका का अनावरण किया गया था। AJR के एक सक्रिय सदस्य के रूप में, उन्होंने 25 से अधिक वर्षों तक बोर्ड में सेवा की थी।
3 जुलाई, 2021 को गूगल ने उन्हें डूडल बनाकर सम्मानित किया।
सेल्टा चापड, जैंती तहसील
सेल्टा चापड, जैंती तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
खंडवा उज्जैन पैसेंजर एक्स्प्रेस ९३९६
खंडवा उज्जैन पैसेंजर एक्स्प्रेस 9396  भारतीय रेल द्वारा संचालित एक मेल एक्स्प्रेस ट्रेन है। यह ट्रेन खंडवा रेलवे स्टेशन (स्टेशन कोड:KNW) से 06:00AM बजे छूटती है और उज्जैन जंक्शन रेलवे स्टेशन (स्टेशन कोड:UJN) पर 01:00PM बजे पहुंचती है। इसकी यात्रा अवधि है 7 घंटे 0 मिनट।
१९७१ का भारत-पाक युद्ध
1971 भारत-पाक युद्ध में पाकिस्तान को बड़ी हार का सामना करना पड़ा। पूर्वी पाकिस्तान आजाद हो गया और बांग्लादेश के रूप में एक नया देश बना। 16 दिसंबर को ही पाकिस्तानी सेना ने सरेंडर किया था।
१९७१ का भारत-पाक युद्ध भारत एवं पाकिस्तान के बीच एक सैन्य संघर्ष था। इसका आरम्भ तत्कालीन पूर्वी पाकिस्तान के स्वतंत्रता संग्राम के चलते ३ दिसंबर, १९७१ से दिनांक १६ दिसम्बर, १९७१ को हुआ था एवं ढाका समर्पण के साथ समापन हुआ था। युद्ध का आरम्भ पाकिस्तान द्वारा भारतीय वायुसेना के ११ स्टेशनों पर रिक्तिपूर्व हवाई हमले से हुआ, जिसके परिणामस्वरूप भारतीय सेना पूर्वी पाकिस्तान में बांग्लादेशी स्वतंत्रता संग्राम में बंगाली राष्ट्रवादी गुटों के समर्थन में कूद पड़ी। मात्र १३ दिन चलने वाला यह युद्ध इतिहास में दर्ज लघुतम युद्धों में से एक रहा।
युद्ध के दौरान भारतीय एवं पाकिस्तानी सेनाओं का एक ही साथ पूर्वी तथा पश्चिमी दोनों फ्रंट पर सामना हुआ और ये तब तक चला जब तक कि पाकिस्तानी पूर्वी कमान ने समर्पण अभिलेख पर १६ दिसम्बर, १९७१ में ढाका में हस्ताक्षर नहीं कर दिये, जिसके साथ ही पूर्वी पाकिस्तान को एक नया राष्ट्र बांग्लादेश घोषित किया गया। लगभग ~९०,००० से ~९३,००० पाकिस्तानी सैनिकों को भारतीय सेना द्वारा युद्ध बन्दी बनाया गया था। इनमें ७९,६७६ से ९१,००० तक पाकिस्तानी सशस्त्र सेना के वर्दीधारी सैनिक थे, जिनमें कुछ बंगाली सैनिक भी थे जो पाकिस्तान के वफ़ादार थे। शेष १०,३२४ से १५,००० युद्धबन्दी वे नागरिक थे, जो या तो सैन्य सम्बन्धी थे या पाकिस्तान के सहयोगी (रज़ाकर) थे।  एक अनुमान के अनुसार इस युद्ध में लगभग ३०,००० से ३ लाख बांग्लादेशी नागरिक हताहत हुए थे।    इस संघर्ष के कारण, ८०,००० से लगभग १ लाख लोग पड़ोसी देश भारत में शरणार्थी रूप में घुस गये।
पृष्ठभूमि
पूर्वी पाकिस्तान में स्थापित प्रभावशाली बंगाली लोगों एवं पाकिस्तान के चार प्रान्तों में बसे बहु-जाति पाकिस्तानी लोगों के बीच राज्य करने के अधिकार को लेकर चल रहे मुक्ति संघर्ष ने भारत-पाकिस्तान युद्ध में चिंगारी का काम किया। पाकिस्तान (पश्चिमी) एवं पूर्वी पाकिस्तान के लोगों के बीच १९४७ में संयुक्त राजशाही द्वारा भारत की स्वतंत्रता के फलस्वरूप पाकिस्तान के सृजन के समय से ही राजनैतिक तनाव चल रहा था जो समय के साथ बढ़ता ही जा रहा था। इसको हवा देने वाले मुख्य कारकों में १९५० का प्रसिद्ध भाषा आन्दोलन, १९६४ के पूर्व में बड़े दंगे और अन्ततः  १९६९ में भारी विरोध प्रदर्शन रहे। इनके परिणामस्वरूप पाकिस्तान के राष्ट्रपति अयूब खान कोअपने पद से त्याग-पत्र देकर सेना प्रमुख जनरल याह्या ख़ान को पाकिस्तान की केन्द्रीय सरकार संभालने का न्यौता देना पड़ा। पूर्वी एवं पश्चिमी पाकिस्तान की भौगोलिक दूरी भी अत्यधिक थी, लगभग ~1000 mi, जो बंगाली संस्कृति एवं पाकिस्तानी संस्कृति के राष्ट्रीय एकीकरण के प्रत्येक प्रयास में बाधा बनती थी।
बंगाली प्रभाव को दबाने एवं उन्हें इस्लामाबाद की केन्द्रीय सरकार बनाने में हिस्सेदारी देने के अधिकार से रोकने के लिये एक विवादित वन युनिट कार्यक्रम चलाया गया जिसके अन्तर्गत पूर्वी एवं पश्चिमी पाकिस्तान की स्थापना की गई, किन्तु इस प्रयास का स्थानीय पश्चिमी लोगों द्वारा घोर विरोध किया गया, एवं इसके कारण सरकार के दोनों धड़ों को साथ-साथ चलाना असंभव होता गया। १९६९ में, तत्कालीन राष्ट्रपति याह्या खान ने प्रथम आम चुनावों की घोषणा की १९७० में पश्चिमी पाकिस्तान की स्थिति का स्थगन कर दिया जिससे की उसे अपनी १९४७ में पाकिस्तान की स्थापना के समय बनायी गई चार प्रान्तों वाली मूल विषम स्थिति में बहाल किया जा सके। इसके साथ-साथ ही वहां बंगालियों एवं बहु-जातीय पाकिस्तानियों के बीच धार्मिक एवं जातीय विवाद भी उठने लगे, क्योंकि बंगाली लोग उन प्रभावशाली पश्चिम पाकिस्तानियों से बहुत भिन्न थे।
१९७० में हुए आम चुनावों में पूर्वी-पाकिस्तान की आवामी लीग को पूर्वी पाकिस्तान विधान सभा की १६९ में से १६७ सीटें मिली जिसके परिणामस्वरूप उसे ३१३ सीटों वाली नेशनल असेम्बली में लगभग पूर्ण बहुमत मिल गया, जबकि पश्चिम पाकिस्तान का वोट-बैंक कंज़र्वेटिव पाकिस्तान मुस्लिम लीग एवं समाजवादी पाकिस्तान पीपल्स पार्टी, और तत्कालीन--साम्यवादी आवामी नेशनल पार्टी में बंट गया। आवामी लीग नेता शेख मुजीबुर्रहमान ने अपनी राजनीतिक स्थिति पर जोर देते हुए इस संवैधानिक संकट को एक छः सूत्री कार्यक्रम के द्वारा समाधान दिया साथ ही राज्य करने के बंगालियों के अधिकार का पुरजोर समर्थन किया। आवामी लीग की चुनावी जीत के चलते बहुत से पाकिस्तानियों को यह भय लगा कि कहीं इस तरह बंगालीे संविधान को भी उन छः-सूत्री कार्यक्रम की ओर घुमा न लें।
इस संकट से उबरने हेतु सिफ़ारिशों एवं समाधान के लिये अहसान-याकूब मिशन बनायी गई एवं उसकी सिफ़ारिशों एवं रिपोर्ट को आवामी लीग, पाकिस्तान पीपुल्स पार्टी तथा पाकिस्तान मुस्लिम लीग और साथ ही राष्ट्रपति याहया खान से समस्थन मिला। हालांकि इस मिशन को राष्ट्रीय सुरक्षा परिषद  के कई घटकों का समर्थन नहीं मिल पाया था, और परिणामस्वरूप इसे वीटो कर दिया गया। पाकिस्तान पीपुल्स पार्टी के अध्यक्ष, ज़ुल्फ़िकार अली भुट्टो के वीटो को समर्थन देने और पाकिस्तान की प्रीमियरशिप को शेख मुजीबुर्रहमान को देने से मना कर देने पर आवामी लीग ने राष्ट्रव्यापी सामान्य हड़ताल कि घोषणा कर दी। राष्ट्रपति याह्या खान ने नेशनल असेम्बली के संयोजन को स्थगित कर दिया जिससे आवामी लीग एवं उसके पूर्वी पाकिस्तान के ढ़ेरों समर्थकों का मोहभंग हो गया। इसकी प्रतिक्रियास्वरूप शेख मुजीबुर्रहमान ने सामान्य हड़ताल की घोषणा की जिससे सरकार बंदी के हालात हो गये साथ ही उधर पूर्व में असंतुष्टों के समूह ने बिहारी जातीय समूहों पर अपनी अहिंसक प्रतिक्रिया करनी आरम्भ कर दी, जिन समूहों ने पाकिस्तान का समर्थन किया था। मार्च १९७१ के आरम्भ में अकेले चिट्टागॉन्ग में ही लगभग ३०० बिहारियों को बंगालियों की हिंसक भीड़ ने काट डाला। पाकिस्तान सरकार ने इस "बिहारी हत्याकाण्ड'" के बहाने पूर्वी पाकिस्तान में कुछ दिन बाद २५ मार्च को ऑपरेशन सर्चलाइट के तहत सेना तैनात कर दी। राष्ट्रपति याह्या खान ने तब पूर्वी पाक-सेनाध्यक्ष लेफ़्टि.जन.साहबज़ादा याकूब खां से त्यागपत्र मांगने के बाद पूर्व के असन्तुष्टों को दबाने के लिये और सेना बढ़ा दी जिसमें पश्चिमी पाकिस्तानी सैनिकों की बहुतायत थी।
वहां असन्तुष्टों की भीड़ की भीड़ गिरफ़्तार की जाने लगीं और कई दिनों की हड़ताल एवं असहयोग आन्दोलन के बाद, टिक्का खान के नेतृत्त्व में पाकिस्तानी सेना ने २५ मार्च १९७१ की रात्रि में ढाका पर अधिकार कर लिया। आवामी लीग को सरकार ने अवैध घोषित कर दिया। इसके बहुत से सदस्यों तथा सहानुभूतिज्ञों को पूर्वी भारत के भागों में शरण लेनी पड़ी। मुजीब को २५/२६ मार्च १९७१ की अर्धरात्रि के ०१:३० प्रातः बजे  (२९ मार्च १९७१ की रेडियो पाकिस्तान के समाचार के अनुसार) गिरफ़्तार करके पाकिस्तान लेजाया गया। इसके बाद ऑपरेशन सर्चलाइट कार्रवाई की गयी और उसके तुरन्त बाद ही ऑपरेशन बरीसल की कार्रवाई की गई जिसके अन्तर्गत्त पूर्व के बौद्धिक अभिजात वर्ग को निपटाने की मंशा थी।
२६ मार्च १९७१ को पाकिस्तानी सेना के मेजर ज़ियाउर रहमान ने शेख मुजीबुर्रहमान की ओर से बांग्लादेश की स्वतंत्रता का एलान कर दिया।
उसी वर्ष अप्रैल में विस्थापित आवामी लीग के नेताओं ने मेहरपुर के बैद्यनाथताला में बांग्लादेश की प्रावधानिक सरकार का गठन किया। तब ईस्ट पाकिस्तान राईफ़ल्स, थल सेना, वायु एवं नौसेना तथा पाकिस्तान मैरीन्स के बंगाली अधिकारियों ने भी अपने दलबदल कर लिये साथ ही भारत के विभिन्न भागों में डर के मारे शरण ले ली। बांग्लादेश की सेना जिसे मुक्ति बाहिनी कहते हैं एवं जिसमें नियमितो बाहिनी तथा गॉनो बाहिनी दो प्रमुख अंग थे, की स्थापना सेवानिवृत्त कर्नल मुहम्मद अताउल गनी उस्मानी के नेतृत्त्व में की गई।